Gøngemarked 2019 – 17.-18.august 2019

Så er der kun få dage til Gøngemarked 2019 – vi glæder os til at se dig/jer !

Her følger lidt praktiske oplysninger – og et kort over markedspladsen, en liste over tilmeldte stande med de oplysninger vi har registreret samt er foreløbigt program. Hvis der er fejl i registreringerne om telt/stand beder vi om besked, så vi kan få det rettet – hellere nu end på lørdag morgen !!

**Opstilling**

Opstilling af de store telte starter torsdag aften og fortsætter fredag morgen. Sidst på dagen fredag skulle alle stande gerne være klar til indretning. Hvis du selv har telt med, vil det være muligt at opstille det fredag eftermiddag.

**Stande/boder**

På vedlagte kort kan du se hvor din stand/bod er placeret. På listen over boder er det angivet hvilke oplysninger vi har om din stand. I de små stande er der en smal disk og en hylde – skal du bruge mere hyldeplads/bordplads skal det medbringes. Det kan også være en god ide at medbringe noget at sidde på – men helst ikke farverige plastikstole el. lign.

Efter krav fra myndighederne vil der på hver strand være standens navn – du skal her angive om det er en privat stand eller en virksomhed.

Husk at momsregistrerede virksomheder skal bruge kasseapparat eller kvittering. Det er bodholdernes ansvar at reglerne følges. Hvis der er krav fra fx fødevaremyndighederne er det bodholderens ansvar.

**Påklædning**

Forhåbentlig har alle, der skal låne dragter henvendt sig – ellers haster det meget. Kontakt Maibritt på mail : ibsvej43@outlook.dk.

**Arrangement lørdag aften**

Lørdag kl 18 er der mulighed for fælles spisning for medvirkende. Billetter skal købes senest lørdag kl 13. i kroteltet – pris 75 kr.

**Nedtagning/afslutning**

Markedets åbningstider er kl.10-17 begge dage. Standene må ikke pakkes sammen før søndag kl 17 medmindre andet er aftalt. Efter kl 17 må der køres på pladsen.

**Betalinger**

Det er i år ikke muligt at bruge Dankort på markedet – i stedet henviser vi til at bruge kontanter eller egen Mobilepay.

**Elektricitet**

Selvom vi prøver at holde så meget som muligt som i 1600-tallet, så er der mulighed for elektricitet . Hvis du skal bruge el. skal vi have besked hurtigst muligt. Medbring evt. selv forlængerledning.

**Gøngesegl med lotteri**

I et par år har vi solgt ”Gøngedalere” med lotteri. Dalerne er i år erstattet af bolsjer med Svend Gønges segl. De vil blive solgt rundt på pladsen.

Til lotteriet har vi brug for en håndsrækning. Vi vil være meget glade hvis nogle af bodholderne vil donere en lille præmie (værdi ca 25 kr) – henvend dig i Infoteltet hvis du kan hjælpe os.

**Vand**

Der er vandhane på pladsen -ved toiletvognen. Medbring en vanddunk hvis du har behov for vand.

**Brandslukkere**

På Stande hvor der er bål eller anden form for åben ild, skal der være en brandslukker (min 2. kg pulverslukker) – det er bodholderens ansvar, men kontakt os hvis der er brug for hjælp.

**Vagtordning**

Vi har igen i år i samarbejde med Hjemmeværnet etableret en vagtordning, så der er vagt på pladsen natten mellem lørdag og søndag.

**Parkering**

Parkeringsvagterne er instrueret om at alle bodholdere og hjælpere kan parkere gratis – henvis evt. til den liste vagterne har.

**På gensyn lørdag den 17.- og søndag den 18.august til et forhåbentligt godt marked.**

**Har du spørgsmål eller andet, så ring til Jens Hallqvist 40 74 18 70 eller mail**

**Jens @hallqvist.dk – under markedet er det Steen du skal tale med han er markedskoordinator.**

**Med stor Gøngehilsen**

**Koordinationsgruppen**